Η ποδολογία, γνωστή και ως θεραπευτικό πεντικιούρ, ανήκει στις παραϊατρικές επιστήμες και ασχολείται κυρίως με την υγεία των ποδιών. Αποτελεί την επιστημονική μελέτη της μορφολογίας και της φυσιολογίας των ποδιών. Η ποδολογία, δεν έχει καμία σχέση με ένα απλό pedicure που θα κάνατε σε ένα κέντρο ομορφιάς! Είναι μια ολόκληρη επιστήμη, η οποία απαιτεί ειδικές σπουδές και πρακτικές. Γνωστή από την αρχαιότητα, η ποδολογία και η συμβολή της στη γενική υγεία του ανθρώπου, είναι πλήρως αναγνωρισμένη από τον επιστημονικό κλάδο.